**şi-a luat toamna tributul de verde**

*George Ioniţă*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

şi-a luat iar toamna tributul de verde

frunzele picură arămite de atâta amurg

mi-am lipit buzele de petalele ofilite

şi am simţit gustul de uscăciune

cum e şi sufletul meu

şi tot acum l-am înţeles pe Paler

când am intrat pe uşă tăcând

pentru că tu plecaseşi

lăsându-mi doar amintirile

şi-am mai ştiut ce înseamnă

mâna mea întinsă

cer-şin-du-te...

şi-a luat toamna tributul de iubire

de verde

iar eu mă (re)trăiesc din amintiri

a-min-tiri...